ཡང་དེ་ལས།བོད་ཀྱི་ཡི་གེ་ཡང་ཁྲི་སོ་བུད་བཙན་པོའི་རིང་ལ་བྱུང་བར་འདོད་པ་ཡོད་དོ།།ཞེས་པ་འདིས་ཁྲི་སོ་བུད་བཙན་པོ་ཞེས་པ་ལོ་རྒྱུས་འགའ་ཤས་ནས་གནམ་གྱི་ཁྲི་བདུན་གྲས་སོ་ཁྲི་བཙན་པོ་འམ།ཁྲི་སོ་བཙན་པོའི་རིང་ལ་བོད་ཀྱི་ཡི་གེ་བྱུང་བར།བཤད་སྲོལ་ཡོད་པར་བསྟན་འདུག་དྲན།ཡང་དེ་ལས།དེའི་སྲས་ཁྲི་ཐོག་རྗེ་བཙན་ཡན་ཆོད་དུ།བོད་དུ་སངས་རྒྱས་ཀྱི་བསྟན་པ་མེད་དོ།དཀོན་མཆོག་གསུམ་གྱི་སྒྲ་མི་གྲགས་པས་ན།ཞེས་པ།དེས་ཤག་ཐུབ་ཀྱི་སངས་རྒྱས་ཆོས་ལུགས་དེའི་ཡན་ཆོད་དུ་བོད་ལ་མ་དར་བསྟན་ལ།དཀོན་མཆོག་གསུམ་གྱི་སྒྲ་མི་གྲགས་པ་ཞེས་པ་ནི།བོན་ལུགས་སུ་དཀོན་མཆོག་གསུམ་དང་།སྐྱབས་གནས་ཡུལ་མཆོག་གནས་བཞི་ཞེས་པ་ཡོད་ཀྱང་།བན་ལུགས་ཀྱི་སངས་རྒྱས་ཆོས་དགེ་འདུན་ཟེར་སྲོལ་མེད་པའི་ན་དེ་སྐད་བསྟན་འདུག་དྲན།